සුඛෝපභෝගී සුපිරි නිවෙසක මෙහෙකාරකමට යොදාගෙන සිටි එකොළොස් හැවිරිදි දැරියක් ඉන් මුදාගැනීමට හලාවත පොලිසියේ ළමා හා කාන්තා කාර්යාංශය සමත් වී තිබේ.ළමා හා කාන්තා කාර්යාංශයට ලැබුණු ඔත්තුවක් මත එම නිවෙස වැටලූ එම කාර්යාංශයේත්, පරිවාස හා ළමා රක්ෂක දෙපාර්තමේන්තුවේත්, කම්කරු දෙපාර්තමේන්තුවේත් අය එක්ව පෙරේදා (9) මේ දැරිය නිදහස් කරගෙන තිබේ.මේ නිවෙස හලාවත මයික්කුලමේ පිහිටා තිබුණි.අධිකරණයෙන් ලබාගත් සෝදිසි වරෙන්තුවක් සහිතව මේ නිවෙස වැටලූ නිලධාරීන්ට මුලින් ම දැකගැනීමට හැකිවූයේ නිවෙසේ ගෘහණියක් සිටිය දී ඇයගේ දරුවකුට බාල වයස්කාර දැරිය බත් කවමින් සිටින ආකාරයයි.නුවරඑළිය මහතැන්න ප්‍රදේශයේ පදිංචි දරු තිදෙනකුගෙන් යුත් පවුලක වැඩිමල් දියණිය බව කියන මේ දැරියගේ මව සහ පියා තේ වත්තක වැඩ කරන බව දැරියගේ ප්‍රකාශවලින් හෙළි වී තිබේ.